Lexsas i d-nettaf deg uxeddim-agi d aman ɣaben xussen aṭas aṭas. Nekni d amkan n yicerfan, lemxeyyer isɛa snat tsenṭin tettass-d mi ara bdun ṣmayen deg aggur n yulyu mi ara yessenṭi lexrif, mkul ttejra ad tafeḍ ɣur-s yiwet ar snat. Mi yebda lexrif nettekkes-d tibexsisin nettawitent s axxam, ma d ayen i d-iɣellin ɣer lqaɛa njemmeɛ-iten-id nxeddem idenyen nessexdamiten i ufsar n yiniɣman, nxeddem-iten s uɣanim cɣel n lemṭariḥ nfesser-iten di tili deg umkan ibuḥran akken ad kkawen s lebɣi-nsen mi kkawen ad-ten-id-nejmeɛ umbaɛd llan wid i tenyesfuṛuyen di tseksut ad asen-tzuzreḍ lemleḥ akken ad ten-tali tewzit uma ur tent-tkeccem ara twekka, ur rekkun ara. Llan wid i ten-yettarran s aman d lemleḥ ad lexsen umbaɛd ad tensfuṛen umbaɛd ad ten-rren s akufi deg-s i ten-tteffren, ttɣimin alama d aseggas daxel n tsebbalt-agi n wakal. D acu kan ilaq ad fernen ayen yelhan ad teǧǧeḍ wayeḍ ad t-teffreḍ d lɛelf i lmal , netteḥdiji amextaf akken ad d-nekkes tibexsisin umbaɛd nettɛebbi-d kullec ɣef zzayla, yesɛa tabarda fell-as ad d-tɛebbiḍ ad as-terreḍ tineqqalin, yella ucwari nettawi deg-s lmakla, yella uzembil nettawi-d deg-s akal, ad tsuffɣeḍ deg-s leɣbar tura deg yisnedyaq n wuzzal i nettawi, yella rrṣen xeddmen-t i uqerru akken ad t-tzuɣreḍ, xeddmen-as ṣrima akken ma yella izwar, ad t-tqeṭṭbeḍ s ṣrima, ma d iḍarren-is nettawi-t s aḥeddad ad as-d-yerr taṣfiḥt, tabarda tesɛa ṭṭfer winna tt-id-iqeṭṭben si deffir akken ur tettwexxir ara ar deffir, tesɛa taggust akken ad as-tbegseḍ ur-d tɣelli ara tbarda akked umrar s wayes ara t-tesselḥuḍ.